የጀርመን መንግስት እስከ ዛሬ አስራ ሶስት ዓመት ድረስ ወደ ከባቢ አየር የሚገባውን በካይ ጋዝ መጠን አሁን ከሚለቀቀው በአርባ በመቶ ለመቀነስ ነው ያቀደው ። በዕቅዱ መሰረት የቤት ውስጥ የኃይል አጠቃቀም ልዩ ትኩረት ይሰጠዋል ። በሀገሪቱ ጥቅም ላይ ከሚውለው የኃይል መጠን አንድ ሶስተኛው ለቤት ውስጥ አገልግሎት ነው የሚውለው ። ጥምሩ መንግስት ስልጣን ከያዘ ወዲህ ከፀሀይና ከንፋስ የሚገኝን ኃይል በመጠቀም የኃይል ቁጠባን ተግባራዊ አድርጓል ። ይሁንና እንደ አንዳንድ የአካባቢ ጥበቃ ባለሞያዎች መርሀግብሩ የሚጎለው ነገር አላጣም ። ለምሳሌ አሽከርካሪዎች ከባቢ አየር እንዳይበከል መውሰድ ያለባቸው ዕርምጃ በሰነዱ ውስጥ የለም ።
